ג'ניפר ג'ייסון לי

ג'ניפר ג'ייסון לי (באנגלית: Jennifer Jason Leigh; נולדה ב-5 בפברואר 1962) היא שחקנית קולנוע, טלוויזיה ותיאטרון יהודייה-אמריקאית. הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשנת 2015 על תפקידה בסרטו של קוונטין טרנטינו "שמונת השנואים". נולדה כג'ניפר לי מורו בהוליווד, בתם של השחקן היהודי-אמריקאי ויק מורו (במקור "מורוזוף") ושל התסריטאית היהודייה-אמריקאית ברברה טרנר. הוסיפה לעצמה את השם "ג'ייסון" כהוקרה לשחקן ג'ייסון רוברדס, חבר של המשפחה, שאיתו גם שיחקה בסרט "רסיסים של חיבה". ללי אחות אחת ואחות נוספת למחצה מנישואיה השניים של אימה לבמאי האיראני-אמריקאי רזא באדאיי. אביה של לי, ויק מורו, נהרג בשנת 1982 בתאונה בעת שהיה שותף לפעלול על מסוק שיצא מכלל שליטה על סט הסרט "אזור הדמדומים". לי ואחותה תבעו את מי שלטענתן היו אחראים למחדל הקטלני, חברת "האחים וורנר" ובמאי הסרט סטיבן ספילברג וג'ון לנדיס, אך בסופו של דבר הגיעו איתם להסכם פשרה שפרטיו נותרו חסויים. לי החלה לשחק באופן מקצועי בגיל 9 וערכה את הופעת הקולנוע הראשונה שלה בגיל 17 בסרט "עיני זר". התפרסמה לראשונה, כמו גם שון פן, בקומדיית הנעורים "נעורים בקצב מהיר" בה גילמה את תלמידת התיכון סטייסי המילטון, תלמידה תמימה וסקרנית שהרדיפה שלה אחר אהבה וחקר מיני מניעה את התפתחותה לאורך הסרט. בסרט זה שיחקה לצידה פיבי קייטס, שגילמה את חברתה הטובה והמנוסה יותר של סטייסי, שמספקת לה הדרכה ותמיכה לאורך כל המסע. שנה לאחר מכן שיחקה בסרט הפשע והדרמה "בנות הסחלב הלבן" בתור קרול הית', צעירה תמימה ובודדה שנסחפת ומרומה אל חיי ניצול וזנות במועדון לילה בטוקיו תוך ניסיון נואש להגשים את חלומה להיות זמרת. . שיחקה בתחילת דרכה גם בסרטו ההוליוודי הראשון של פול ורהובן "רומן הדמים", ובמותחן האימה "הטרמפיסט" בתור המלצרית נאש. לי פרצה לתודעת המבקרים ב-1990 עם שתי הופעות מוערכות בסרט הפשע "מיאמי בלוז" ובדרמה "ברוקלין - תחנה אחרונה". שיחקה לאחר מכן בסרט הפעולה של רון הווארד "מלכודת אש" בתפקיד ג'ניפר, חברתו של הכבאי בריאן מק'פרי, ובדרמת הפשע "לחץ" בתור שוטרת סמויה. על הופעתה במותחן "דרושה שותפה רווקה" לצידה של ברידג'ט פונדה בתור השותפה הפסיכופתית הדי קארלסון זכתה לי בפרס הנבל הטוב ביותר במסגרת פרסי ה-MTV. ב-1994 גילמה את המשוררת ופעילת זכויות האדם דורותי פארקר בדרמה הביוגרפית "גברת פארקר והחוג המרושע"והייתה מועמדת על תפקיד זה לפרס גלובוס הזהב לשחקנית הטובה ביותר. באותה שנה הוסיפה גם הופעה קומית בדמות העיתונאית איימי ארצ'ר בסרטם של האחים כהן "הקפיצה הגדולה". הופיעה בדרמה הספרותית "חשדות מהעבר" בתור סלינה בתה של דולורס קלייבורן (קתי בייטס) המואשמת ברצח. ב-1999 הופיעה בדרמה של דייוויד קרוננברג "אקזיסטנז" בתור אלגרה גלר, מתכנתת משחק המחשב "אקזיסטנז". בתור טובה לבמאי סם מנדס השתתפה לי בסרטו "הדרך לפרדישן" בתפקיד אנני, אשתו של הרוצח השכיר מייקל סאליבן (טום הנקס). ב-2003 שיחקה במותחן הארוטי "תשוקה חותכת" בהפקתן של ג'יין קמפיון וניקול קידמן. ב-2004 שיחקה במותחן הפסיכולוגי "המכונאי" בתור נערת הליווי סטיבי איתה מבלה המכונאי בעל האינסומניה טרבור רזניק (כריסטיאן בייל). ב-2005 שיחקה במותחן הבדיוני "החליפה". ב-2007 הופיעה בדרמה המשפחתית "מרגו בחתונה" בתפקיד פאולין אחותה של הסופרת מרגו זלר (ניקול קידמן). ב-2008 השתתפה בדרמה "סינקדוכה, ניו יורק". בשנת 2010 שיחקה בתפקיד ראשי בדרמה הקומית "גרינברג" לצד בן סטילר וגרטה גרוויג. בשנים 2017–2021 שיחקה את אלסה בסדרה של נטפליקס, "לא טיפוסי". בשנת 2018 כיכבה בסרט "העולם שאחרי: הכחדה", שנשלח היישר לצפייה ביתית בנטפליקס, תוך דילוג על הפצה לבתי הקולנוע. בשנת 2020 כיכבה בסרט "Possessor" לצד שון בין, אנדראה רייסבורו וכריסטופר אבוט. בשנת 2024 הייתה לי אורחת הכבוד בפסטיבל הקולנוע ירושלים ואף קיבלה בטקס הפתיחה אות הוקרה על פועלה. ב-1995 הפיקה לי ביחד עם אמה ברברה טרנר את הדרמה המוזיקלית "ג'ורג'יה אחותי", בה גם שיחקה את הדמות הראשית של מוזיקאית הרוק סיידי, הקנאית להצלחת אחותה הגדולה ג'ורג'יה פלוד (מייר וינינגהם). בשנת 2001 ביימה לי את סרטה הראשון והיחיד בקריירה, הדרמה הקומית "מסיבת יום נישואים", את הסרט גם כתבה, הפיקה וכיכבה בתפקיד הראשי בתור סאלי נאש החוגגת את יום נישואיה השישי עם בן זוגה ג'ו ת'ריאן (אלן קאמינג). לי הועמדה לשתי קטגוריות לפרס אינדפנדנט ספיריט על עבודתה על התסריט ועשיית הסרט ביחד עם אלן קאמינג. ב-2010 לי כתבה והפיקה את הדרמה הקומית "גרינברג" בה גם שיחקה לצידו של בן סטילר. בשנת 2005 נישאה לי לבמאי נואה באומבך. בנם של הזוג נולד בשנת 2010, מספר חודשים לפני שהחליטה להתחיל בהליכי גירושין. עיני זר (1981) – בתפקיד: טרייסי האריס. הילדה הקטנה הטובה ביותר (1981) – בתפקיד: קייסי פאואל. לא נכון זה נכון (1982) – בתפקיד: נערה צעירה. נעורים בקצב מהיר (1982) – בתפקיד: טרייסי האמילטון. כסף קל (1983) – בתפקיד: אליסון קאפולטי. רומן הדמים (1985) – בתפקיד: אגנס. הטרמפיסט (1986) – בתפקיד: נאש. מועדון הגברים (1986) – בתפקיד: טינסי. אחות, אחות (1987) – בתפקיד: לוסי בונארד. לב של חצות (1988) – בתפקיד: קארול. התמונה הגדולה (1989) – בתפקיד: לידיה ג'ונסון. מיאמי בלוז (1990) – בתפקיד: סוזי ואגונר. ברוקלין - תחנה אחרונה (1990) – בתפקיד: טרללה. מלכודת אש (1991) – ג'ניפר וייטקוס. לחץ (1991) – בתפקיד: קריסטן קייטס. דרושה שותפה רווקה (1992) – בתפקיד: הדרה קארלסון. תמונות קצרות (1993) – בתפקיד: נערת הטלפון לואיס קייזר. הקפיצה הגדולה (1994) – בתפקיד: אמי ארצ'ר. גברת פארקר והחוג המרושע (1994) – בתפקיד: דורותי פארקר. אחותי ג'ורג'יה (1995) – בתפקיד: סאיידי פלאד. דולורס קלייבורן (1995) – בתפקיד: סאלינה סנט ג'ורג'. קנזס סיטי (1996) – בתפקיד: בלונדי או'הרה. הממזרה מקרולינה (1996) – בתפקיד: אנני בואטרייט. העלמה מכיכר וושניגטון (1997) – בתפקיד: קאתרין סלופר. רסיסים של חיבה (1997) – בתפקיד: קארולין קוק. אקזיסטנז (1999) – בתפקיד: אלגרה גלר. המלך חי (2000) – בתפקיד: ג'ינה. דברים שלמדתי מאמא (2000) – בתפקיד: לידיה קאלאהאן. מסיבת יום נישואים (2001) – בתפקיד: סאלי ת'אריאן. היי ארנולד: הסרט (2002) – בתפקיד: קולה של בריג'ט. הדרך לפרדישן (2002) – בתפקיד: אנני סאליבן. דרכים מצטלבות (2002, סרט טלוויזיה) – בתפקיד: קרלה טאקר. תשוקה חותכת (2003) – בתפקיד: פאולין. פלינדרום (2004) – בתפקיד: " מארק " אביבה. המכונאי (2004) – בתפקיד: נערת הליווי סטיבי. Childstar‏ (2004) - בתפקיד: סוזנה בארנס. החליפה (2005) – בתפקיד: ד"ר בת' לורנסון. מרגו בחתונה (2007) – בתפקיד: פאולין. סינקדוכה, ניו יורק (2008) – בתפקיד: מאריה. גרינברג (2010) – בתפקיד: בת' / חבורת בלר. ג'ייק בריבוע (2013) – בתפקיד: שריל. לחיות את הרגע (2013) – בתפקיד: שרה קלי. The Moment‏ (2013) - בתפקיד: לי. אהבה, שנאה ומה שביניהן (2013) – בתפקיד: קלואי, נערת הליווי המסוממת. הרוג את יקיריך (2014) – בתפקיד: נעמי גינסברג. שמונת השנואים (2015) – בתפקיד: הפושעת דייזי דומרגו. אנומליסה (2016) – בתפקיד: דיבוב קולה של ליסה הסלמן. LBJ ‏ (2016) – בתפקיד: ליידי בירד ג'ונסון. אמיטוויל: ההתעוררות (2017) – בתפקיד: ג'ואן ווקר. העולם שאחרי: הכחדה (2018) – בתפקיד: הפסיכולוגית. Possessor‏ (2020) – בתפקיד: גירדר. האישה בחלון (2021) – בתפקיד: ג'יין לראס. ערים (2021) – בתפקיד: ד"ר מרפי. מקל מחודד (2022) – בתפקיד: מרילין. Poolman‏ (2023) - בתפקיד: סוזן. ברטה (1977) – בתפקיד: מרסיה. משפחה (1978) – בתפקיד: ג'ני בלייר. עולמו המופלא של דיסני (1978) – בתפקיד: הת'ר. משפחת וולטון (1982) – בתפקיד: קאת'י סילס. טראפר ג'ון, MD ‏(1982) – בתפקיד: קארן מק'ואל. המלך היל (1998, דיבוב) – בתפקיד: איימי. טרייסי אולמן נאבקת ב... (1998) – בתפקיד: פייג' גארלנד. הרקולס (1998, דיבוב) – בתפקיד: סערה. פרייז'ר (2001) – בתפקיד: אסטלה. העשב של השכן (2009–2012) – בתפקיד: ג'יל פרייס-גריי. נקמה (2012) – בתפקיד: קארה קלארק-מרפי. טווין פיקס (2017) – בתפקיד: שאנטל האצ'נס. לא טיפוסי (2017–2021) – בתפקיד: אלסה גרדנר. פטריק מלרוז (2018) – בתפקיד: אלאונור מלרוז. הרומן (2019) – בתפקיד: אדליין טיילור. סיפורה של ליסי (2021) – בתפקיד: דרלה דבושר. ציידים (2023) - בתפקיד: צ'אווה אפלבאום. פארגו (2023) - בתפקיד: לוריין. מדיה וקבצים בנושא ג'ניפר ג'ייסון לי בוויקישיתוף ג'ניפר ג'ייסון לי, במסד הנתונים הקולנועיים IMDb (באנגלית) ג'ניפר ג'ייסון לי, באתר "אידיבי", מאגר הידע העברי לקולנוע ישראלי ועולמי ג'ניפר ג'ייסון לי, באתר AllMovie (באנגלית) ג'ניפר ג'ייסון לי, באתר Rotten Tomatoes (באנגלית) ג'ניפר ג'ייסון לי, במסד הנתונים הקולנועיים KinoPoisk (ברוסית) ג'ניפר ג'ייסון לי, באתר MusicBrainz (באנגלית) ג'ניפר ג'ייסון לי, באתר Discogs (באנגלית) אמיר קמינר, משחקת אותה במאית, באתר ynet, 11 ביולי 2001 מאיר שניצר, דון קישוט בכחול, חדשות, 23 בדצמבר 1985 מאיר שניצר, הנמר אוהב בשר טרי, חדשות, 19 באוגוסט 1986 חגי לוי, אזור הדמדומים, חדשות, 26 באפריל 1990 גידי אביבי, מיאמי בלוז, חדשות, 12 באוקטובר 1993 נילי ברקן, ‏מחויך, זדוני, מהנה, באתר גלובס, 14 בנובמבר 1999 נילי ברקן, ‏הדרך לאבדון, באתר גלובס, 17 באוקטובר 2002 אורי קליין, מורה לא מסופקת, באתר הארץ, 15 בפברואר 2004 תיגל נשיא, עכבר העיר, הסרטים שיעשו לכם את הסופשבוע, באתר הארץ, 16 בפברואר 2007 אורון שמיר, עכבר העיר, סינקדוכה, ניו יורק: גאונות צרופה, באתר הארץ, 4 בדצמבר 2008 דייוויד קאר, ניו יורק טיימס, להיות צ'רלי קאופמן, באתר הארץ, 8 בדצמבר 2008 ענת טוריסקי, ‏חי לו מיום ליום, באתר גלובס, 28 באפריל 2010 סופי אבישי מדינה, עכבר העיר, זמן לבינג': הסדרות החדשות של נטפליקס, באתר הארץ, 2 באוקטובר 2017 אורון שמיר, לאן נעלם הסרט ההוליוודי החדש בתקציב של 55 מיליון דולר?, באתר הארץ, 7 בפברואר 2018 אורי קליין, האם הסרט המרהיב "העולם שאחרי: הכחדה" מבשר את היכחדות הקולנוע?, באתר הארץ, 13 במרץ 2018 שמילוביץ, ציפי; יורק, ניו (2024-07-18). "ג'ניפר ג'ייסון לי: "אני לא יכולה לחכות לחבק את טרנטינו, הוא החזיר לי את שמחת המשחק"". Ynet. נבדק ב-2024-07-19. נסים דיין, ‏כשהעבר הופך למחסן, שממנו נשלפים חפצים משומשים, באתר גלובס, 25 ביולי 2001 אורי קליין, גרינברג: הדמויות הן לא הדבר היחיד שמעצבן, באתר הארץ, 22 באפריל 2010 דניס לים, ניו יורק טיימס, בן סטילר ב"גרינברג": בחור נרגן עם כוונות טובות, באתר הארץ, 15 באפריל 2010 אורי קליין, "סיפור נישואים" הוא בעצם הצצה לגירושים של נואה באומבך וג'ניפר ג'ייסון לי, באתר הארץ, 26 בנובמבר 2019 נטע אלכסנדר, "שמונת השנואים": טרניטינו יעשה הכל בשביל שיצפו בסרט החדש שלו, באתר הארץ, 21 בדצמבר 2015 נטע אלכסנדר, אנומליסה: צ'ארלי קאופמן ישבור לכם את הלב, באתר הארץ, 25 בפברואר 2016 אורי קליין, "האישה בחלון" משתמש בהיצ'קוק לרעה, שלא לומר מתעלל בו, באתר הארץ, 25 במאי 2021 חן חדד, נעמי ווטס מצטרפת לעונה החדשה של "טווין פיקס", באתר הארץ, 2 בפברואר 2016 חן חדד, "פטריק מלרוז": בנדיקט קמברבאץ' בדמות שתמיד חלם לגלם, באתר הארץ, 22 במאי 2018 אריק פיפנברג, ניו יורק טיימס, "ראיתי את הספרים שלי בקופסאות וחשבתי שאני מת ומנקים אחריי", באתר הארץ, 21 ביוני 2021